CELEX: 32005R0637
Language: lt
Date: 2005-04-26 00:00:00
Title: 2005 m. balandžio 26 d. Komisijos reglamentas (EB) Nr. 637/2005, nustatantis kai kurių pieno produktų, eksportuotinų į Dominikos Respubliką pagal Reglamento (EB) Nr. 174/1999 20a straipsnyje numatytą kvotą, eksporto licencijų skyrimą

27.4.2005   
            
            
               LT
            
            
               Europos Sąjungos oficialusis leidinys
            
            
               L 106/15
            
         
      KOMISIJOS REGLAMENTAS (EB) Nr. 637/2005
   2005 m. balandžio 26 d.
   nustatantis kai kurių pieno produktų, eksportuotinų į Dominikos Respubliką pagal Reglamento (EB) Nr. 174/1999 20a straipsnyje numatytą kvotą, eksporto licencijų skyrimą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
   atsižvelgdama į 1999 m. sausio 26 d. Komisijos reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), ypač į jo 20a straipsnio 11 dalį,
   kadangi:
   Reglamento (EB) Nr. 174/1999 20a straipsnyje nustatyta kai kurių pieno produktų, eksportuotinų į Dominikos Respubliką pagal šios šalies atidarytą kvotą, eksporto licencijų skyrimo tvarka. 2005–2006 kvotos metams pateiktose paraiškose prašoma didesnių kiekių, negu galimi. Todėl prašomiems kiekiams reikėtų nustatyti paskirstymo koeficientus,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 174/1999 20a straipsnio 3 dalyje išvardytų produktų kiekiai, nurodyti laikotarpiui nuo 2005 m. liepos 1 d. iki 2006 m. birželio 30 d. pateiktose eksporto licencijų paraiškose, yra sumažinami tokiais paskirstymo koeficientais:
   
               —
            
            
               0,787132 paraiškose, pateiktose dėl Reglamento (EB) Nr. 174/1999 20a straipsnio 4 dalies a punkte numatytos kvotos dalies,
            
         
               —
            
            
               0,062633 paraiškose, pateiktose dėl Reglamento (EB) Nr. 174/1999 20a straipsnio 4 dalies b punkte numatytos kvotos dalies.
            
         2 straipsnis
   Šis reglamentas įsigalioja 2005 m. balandžio 27 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. balandžio 26 d.
      
         
            Komisijos vardu
         
         J. M. SILVA RODRÍGUEZ
         
         
            Generalinis direktorius žemės ūkio ir kaimo plėtros reikalams
         
      
   
   
      (1)  OL L 160, 1999 6 26, p. 48. Reglamentas su pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 20, 1999 1 27, p. 8. Reglamentas su paskutiniais pakeitimais, padarytais Reglamentu (EB) Nr. 558/2004 (OL L 94, 2005 4 13, p. 22).